SUID-AFRIKAANSE RADIOLIGA 
SARLNUUS SONDAG 25 JANUARIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 
IARU VOORSITTER VERWELKOM SARL TERUG 


VOORGESTELDE VERANDERINGS IN DIE LISENSIERINGSTRUKTUUR 
IN DIE VSA NA WRCO03 


SOTA-UITSTAPPIE 
Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede. 
IARU VOORSITTER VERWELKOM SARL TERUG 


Die SARL het weer gedurende Desember 2003 by die IARU aangesluit. In `n 
brief aan die President van die SARL, Graham Hartlett, skryf die Voorsitter 
van TARU Streek 1: “Dit verskaf groot plesier om die SARL by die TARU 
terug te verwelkom. Die SARL was in 1925 `n stigterslid van die TARU en 
as leidende Nasionale Amateurradiovereniging in Afrika is dit ons belangrikste 
skakel met die Afrikakontinent. Ons was erg bekommerd toe die SARL nie sy 
weg verlede jaar oopgesien het om langer lid van die TARU te wees nie. Die 
Uitvoerende Komitee van die TARU Streek 1 en ek vertrou dat die probleme 
wat die uittrede van die SARL veroorsaak het, uit die weg geruim is en ons 
sien uit na u ondersteuning van die belangrike take wat die TARU uitvoer vir 
die voortbestaan van die Amateurradiodiens. U lidmaatskap is vir ons baie 
belangrik.” 


Gedurende Oktober het die Suid Afrikaanse Amateurradio Ontwikkelingstrust 
die TARU-fonds begin met `n bydrae van R5 000. Hierdie bydrae is gesteun met 
'n soortgelyke bydrae van Marpless en met die goedgunstige ondersteuning van 
die SARL-lede, is die volle bedrag ingesamel. R11 571 was gedurende Desember 


oorbetaal aan die TARU. Die Trust gaan voort met sy fondsinsamelingprojek 
om sodoende ook die 2004 bydrae te kan bybring. 


Op die huidige oomblik staan die fonds op R2 500. Radioamateurs word versoek 
om hulle bydrae tot die fonds te maak sodat die 2005 betaling gedurende 
April hierdie jaar oorbetaal kan word. Die bankrekening vir inbetaling is 
SA Amateur Radio Ontwikkelingstrust ABSA rekeningnommer 560 142 722. 
Die takkode is 335-645. Stuur asseblief `n e-posboodskap aan die trust by 
saardt@intekom.co.za met u besonderhede sodat `n sertifikaat van waardering 
aan u gepos kan word. U inligting kan ook aan 012 991 5651 gefaks word. 


“Ek wil graag almal bedank wat tot die fonds bygedra het”, het Graham Hartlett 
gesê. “Die SARL waardeer die pogings van die trust om die SARL te onders- 
teun asook die ondersteuning van die bydraers. Soos wat lidmaatskap van die 
SARL belangrik is vir die voortgang van Amateurradio in Suid Afrika, is lid- 
maatskap van die TARU belangrik vir die SARL. Help ons asseblief om die 2004 
lidmaatskap te kan betaal.” 


VOORGESTELDE VERANDERINGS IN DIE LISENSIERINGSTRUKTUUR 
IN DIE VSA NA WRCO03 


Dit is interessant om kennis te neem hoe ander lande die besluit geneem tydens 
WRGO3 tov. die gemagdigde wegdoen van die Morsekodevereiste vir toegang 
tot die HF-bande hanteer. Die volgende berig is verkort uit die jongste nuusbrief 
van die ARRL. 


Die ARRL gaan die FCGC vra om `n nuwe toegangsvlak amateurradiolisensie in 
te stel met HF-foonvoorregte sonder `n Morsekodetoets. Die liga sal ook voorstel 
dat alle bestaande gelisensieërdes in drie klasse gekonsolideer word met behoud 
van die Morsekodevereiste, nou 5 wpm. vir die hoogste klas. 


Die ARRL se Eerste VisePresident, Joel Harrison, het gesê dat die liga se voors- 
tel ” `n ware toegangsvlaklisensie met HF-voorregte” sal voorsien om groei in 
die amateurradiodiens te bevorder. 


'n Nuwe toegangsvlaklisensieklas, vir die huidige nog “Novice” genoem, sal 'n 
25-vrae geskrewe eksamen vereis. Dit sal beperkte voorregte vir HF GG/data 
en foon/beeld op 80, 40, 15 en 10 m bied sowel as BHF- en UHF-voorregte op 
6 en 2 m en op 222 - 225 en 430 - 450 MHz. Kraguitset sal beperk wees tot 100 
W op 80 - 15 m en 50 W op 10 m en hoër. 


Die ARRL se plan versoek die FCC om die bestaande Gevorderde en Ama- 
teur Ekstra klas gelisensieerdes in Amateur Ekstra te konsolideer aangesien die 
tegniese standaard van die eksamens wat deur hierdie gelisensieerdes baie gelyk- 
waardig is. Nuwe applikante vir die Ekstra klas sal `n 5 wpm. Morsetoets moet 
slaag terwyl die geskrewe eksamen dieselfde sal bly. 


Die ARRL se lisensieherstruktureringsontwerp vra, vir geen veranderings in die 
voorregte vir die Ekstra en Algemene klas gelisensieerdes op on 160, 60, 30, 20, 


17 or 12 meter nie. “Novice” gelisensieerdes sal nie toegang tot hierdie bande 
hê nie. 
SOTA-UITSTAPPIE 


Luister uit vir `n klompie Secunda-amateurs wat beoog om 'n stasie vanaf 
Mariepskop op Saterdag 31 Januarie te werk. Hulle sal van so ongeveer 10:00 
op 7,065 MHz en 145,500 MHz aktief wees. Alle kontakte sal waardeer word en 
vir die tuisblyers is daar ook in die SOTA-program geleentheid vir sertifikate - 
sien http:/ /www.asl.net/sotasa/ 


NUWE KOMITEE VIR SAAWA 


SAAWA (South African Antigue Wireless Association ) het onlangs `n nuwe 
komitee saamgestel. 


Die vorige president, Cliff Smyth, ZS6GBOX, wat die transformasie van die 
“Collins Interest Group” gedurende die afgelope jaar na SAAWA deurgemaak 
het, het die nuwe komitee aangekondig. Die komitee is as volg: 


Bushy Roode, ZS6M, voorheen ZS6YG@ van DXCCO-faam, is gekies as Presi- 
dent vir die jaar 2004. Willem Nel, ZSGALL sal die netbeheerbeampte wees 
vir die weeklikse vergaderings wat gehou word op 7070 kHz om 09:00 op Sa- 
terdagoggende. Andy Cairns, ZSGADY, het vrywillig aangebied om as @SL- 
bestuurder op te tree. 


Lidmaatskap van SAAWA is deur deelname omdat geen lidmaatskapsfooie gehef 
word nie. Almalwat belangstel om ouer kommunikasieapparaat te bewaar, te 
restourer of te gebruik, word genooi om by SAAWA aan te sluit. 


`n @OSL-kaart is beskikbaar en word gestuur en ontvang deur die SARL se @SL- 
buro, of, vir nie-SARL-lede, deur Andy Cairns, ZS6GADY, Posbus 12320, Beno- 
ryn, 1504 tesame met `n selfgeadresseerde en gefrankeerde koevert. Die GSL- 
kaart bevat `n prentjie van 'n mikrofoon en 'n ou radiobuis terwyl `n morsesleutel 
die historiese filosofie van SAAWA onderstreep. 


Alle amateurs word genooi om aan te sluit by SAAWA-vergaderings op Sater- 
dagoggende wanneer interessante besprekings gehou word en gevolg word deur 
`n “Ruilwinkel” van oudhede. AM-stasies sowel as gelykgolfstasies word genooi 
om seinrapporte te vra. 


AKTIWITEITE OM AAN DEEL TE NEEM 


Die Afd 5 amateurs se Dxpedisie na Swaziland is nog bedrywig tot Dinsdag 
die 27ste; U kan ook nog deelneem aan die PEARS BHF/UHF-kompetisie wat 
vanaand om 18:00 ten einde loop; Saterdag 31 Januarie - kontak die amateurs 
op die SOTA-uitstappie na Mariepskop; 14 Februarie - Kinderdag. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MHrz in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 


te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur Mar- 
tin, ZSAABU, en gelees deur ...... VANUIË .......... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


